הראל בית-און

הראל משה בית־און (נולד ב־5 ביולי 1959) הוא איש עסקים ישראלי, פעיל בתפקידי ניהול בחברות היי־טק וכמשקיע הון סיכון. הוא מייסד־שותף בקבוצת ויולה (אנ'), שותף כללי וממייסדי קרן הון הסיכון ויולה ונצ'רס ומייסד ושותף־מנהל בויולה צמיחה – Viola Growth. בית־און בעל תואר ראשון בכלכלה מהאוניברסיטה העברית בירושלים ותואר מוסמך במנהל עסקים מ־MIT Sloan (אנ') בית ספר לניהול של המכון הטכנולוגי של מסצ'וסטס. בשנים 1994–2005 שימש בית־און בתפקיד מנכ"ל, נשיא ויו"ר של חברת טקנומטיקס, והוביל אותה עד למכירתה בשנת 2005 לחברת UGS בסכום של 228 מיליון דולר. במהלך שמונה השנים שבהן ניהל את החברה, צמחה החברה ל־650 עובדים עם מכירות של מעל ל־100 מיליון דולר. טקנומטיקס עסקה בדיגיטציה של תהליכים בתעשיית הרכב, התעופה והאלקטרוניקה ופיתחה כלים לתכנון, סימולציה ואופטימיזציה של מערכי ייצור. בשנת 2000 ייסד בית־און את קבוצת ויולה, יחד עם שלמה דוברת, אבי זאבי ואהרן דוברת, ושימש כשותף בקרן כרמל ונצ'רס (בהמשך שם הקרן שונה לויולה ונצ'רס). בין השנים 2004–2006 כיהן כיו"ר חברת ECtel, מקבוצת ECI Telecom. בשנת 2006 כיהן כיו"ר חברת לומניס. בית־און הצטרף לחברה כשהחברה הייתה על סף פשיטת רגל והוביל בה השקעה של כ־150 מיליון דולר. במהלך כהונתו הונפקה החברה בנאסד"ק ולבסוף נמכרה בשנת 2006 לקבוצת XIO תמורת 514 מיליון דולר. בשנת 2008 ייסד את ויולה צמיחה (Viola Growth), שהתמקדה בהשקעות צמיחה בחברות טכנולוגיה. ביוני 2018 מונה בית־און ליו"ר הוועד המנהל של האוניברסיטה העברית בירושלים. בית־און מכהן כחבר דירקטוריון פעיל של כמה חברות: SimilarWeb,‏Pyramid Analytics,‏ Ex:co,‏ Behalf,‏ Cyberint,‏ Glasses USA, וכיו"ר דירקטוריון בגאון אחזקות. שימש כדירקטור גם בחברות לומניס, עמיעד מערכות מים, אירונאוטיקס, זנד טכנולוגיות ומטומי מדיה גרופ. בשנת 1999 נוסדה קרן הון הסיכון "כרמל ונצ'רס" (אשר בשנת 2017 שינתה את שמה לויולה ונצ'רס). הקרן הוקמה מתוך מטרה להעניק תמיכה לחברות סטארטאפ ישראליות בשלבים מוקדמים. במקביל להקמת כרמל ונצ'רס, הוקמה בשנת 2000, קבוצת ההשקעות ויולה. הקבוצה הוקמה על ידי אהרון דוברת, בנו שלמה דוברת, אבי זאבי, הראל בית־און ורותי שמחה. בשנת 2008 הקים את ויולה PE (אשר לימים שינתה את שמה לויולה צמיחה), קרן Private Equity להשקעות בחברות טכנולוגיה הנמצאות בשלבי צמיחה ולהן פעילות גלובלית. בית־און נשוי לתמר. הראל בית-און, ברשת החברתית LinkedIn על הראל בית-און באתר קבוצת ההשקעות ויולה ועידת ניו יורק 2018 – ג'ף הורינג בשיחה עם הראל בית־און, סרטון באתר יוטיוב (אורך: 11:06) מאיר אורבך, גת מגידו: "האמירה שמוסדיים לא נמצאים בהייטק פשוט לא נכונה", באתר כלכליסט, 31 בדצמבר 2019 עומר כביר, מייסד ויולה: "בשנים הקרובות חברות ישראליות ינפיקו במיליארדי דולרים", באתר כלכליסט, 14 בספטמבר 2017 דירקטוריון קבוצת גאון שירלי יום־טוב, טקנומטיקס נמכרת ל־UGS: שלמה דוברת יקבל 19 מיליון דולר ובית ההשקעות אייפקס מרוויח מעל 20 מיליון דולר, באתר הארץ, 4 בינואר 2005 שירלי יום-טוב, טקנומטיקס חתמה על חוזה בכמה מיליוני דולרים עם פז'ו סיטרואן, באתר הארץ, 27 ביולי 2004 רנו תבסס את כל קווי הייצור שלה על מערכת ה-eMPower של טקנומטיקס, באתר הארץ, 17 ביולי 2002 עינב בן יהודה, הראל בית און מצטרף כשותף כללי בכרמל ונצ'רס, באתר TheMarker‏, 4 ביולי 2004 גתית פנקס, הראל בית און מונה ליו"ר אי.סי.טל; החברה תתחיל ביישום תוכנית הבראה ברבעון הקרוב, באתר הארץ, 30 ביוני 2004; עומרי כהן, ECtel ממשיכה להשתפר: גידול של 140% בהכנסות ל־6.2 מיליון דולר ברבעון השלישי, באתר TheMarker‏, 14 בנובמבר 2005 אלי שמעוני, הושלמה מכירת לומניס; הראל בית־און מונה ליו"ר, באתר ynet, 5 בדצמבר 2006 גלי וינרב, ‏אקזיט ישראלי ענק: לומניס נמכרת תמורת כ־2 מיליארד שקל, באתר גלובס, 18 ביוני 2015 מיכל גלנטי, ‏הלאונג': חוגגים עם האוניברסיטה העברית, באתר מעריב אונליין, 30 באוקטובר 2019 מאיר אורבך, הנפקת סימילרווב: המייסד אור עופר ימכור מניות בשווי 10 מיליון דולר, באתר כלכליסט, 3 במאי 2021 מאיר אורבך, Pyramid Analytics גייסה 30 מיליון דולר, באתר כלכליסט, 20 באוקטובר 2015 מתוך הדיווח לבורסה לניירות ערך אודות מינויו של מר הראל בית או כדירקטור בעל מומחיות חשבונאית ופיננסית בחברת צינורות המזרח התיכון, בדצמבר 2013 אלירן רובין, קרן ההון סיכון כרמל גייסה 170 מיליון דולר - ומשנה את שמה, באתר TheMarker‏, 1 בנובמבר 2017 צפריר בשן, ‏הכן קרנותיך לחורף, באתר גלובס, 23 באפריל 2001 גיא גרימלנד, קבוצת דוברת-בית און-זאבי ממתגת עצמה מחדש בשם ויולה פרטנרס, באתר TheMarker‏, 5 באפריל 2007 מיכאל רוכוורגר, ויולה פרייבט אקוויטי השלימה גיוס קרן שנייה בסכום של 250 מיליון דולר, באתר TheMarker‏, 15 באפריל 2015